smcproject/ml-wiki-sentences huggingface dataset:
അറകളുടെ എണ്ണം, സവിശേഷവത്കരണം എന്നിവ വിഭിന്നരീതിയിലാണ് വിവിധ ഗ്രൂപ്പുകളിൽ കാണപ്പെടുന്നത്.
റൂമിനൻഷിയ (Ruminantia)-ആടുമാടുകൾ, മാനുകൾ, ജിറാഫ് തുടങ്ങിയവ എന്ന ഉപഗോത്രത്തിലാണ് ആമാശയ അറകളുടെ സവിശേഷവത്കരണം ഏറ്റവും കൂടുതലായി കാണപ്പെടുന്നത്.
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അംഗുലേറ്റ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അംഗാരിയവകാശം
സമാധാനകാലത്തോ യുദ്ധകാലത്തോ ഒരു രാജ്യത്തിന് അതിന്റെ അധികാരാതിർത്തിയിൽ സ്ഥിതിചെയ്യുന്ന മറ്റൊരു രാജ്യത്തിന്റെ കപ്പലുകളോ ചരക്കുകളോ മതിയായ നഷ്ടപരിഹാരം നല്കി പിടിച്ചെടുക്കുന്നതിനുളള അവകാശത്തെ അംഗാരിയവകാശം എന്നു വിളിക്കുന്നു.
ഒരു രാജ്യത്തിന്റെ പരമാധികാരത്തിന്റെ ഒരു ഭാഗമായാണ് ഇത് കണക്കാക്കപ്പെടുന്നത്.
ഗതാഗതത്തിന് ഉപയുക്തമായ വസ്തുക്കൾ പിടിച്ചെടുക്കുവാൻ പ്രാചീന പേർഷ്യൻ ഭരണാധികാരികൾ അയച്ചു വന്ന ദൂതൻ എന്ന് അർത്ഥം വരുന്ന ഒരു പേർഷ്യൻ വാക്കിൽ നിന്നാണ് അംഗാരി എന്ന പദത്തിന്റെ ഉദ്ഭവം.
എ.ഡി. 3-ം ശതകത്തിൽ ഈ അവകാശം ഗ്രീസിലും പിന്നീട് റോമിലും പ്രയോഗത്തിൽ വന്നു.
കുതിരകളും ചരക്കുവണ്ടികളും പിടിച്ചെടുക്കുക എന്നതിൽ കവിഞ്ഞ്, കാലക്രമത്തിൽ ഈ അവകാശം നിഷ്പക്ഷരാജ്യങ്ങളുടെ കപ്പലുകൾ പട്ടാളക്കാരെ കൊണ്ടുപോകുന്നതിനുവേണ്ടി പിടിച്ചെടുക്കുന്നതിനും ഉപയോഗിക്കപ്പെട്ടുതുടങ്ങി.
മധ്യകാലഘട്ടത്തിൽ യൂറോപ്പിൽ പരക്കെ സൈനികവും സൈനികേതരവുമായ ആവശ്യങ്ങൾക്കുവേണ്ടി രാജാക്കൻമാർ ഈ അവകാശം ഉയർത്തിപ്പിടിച്ചു.
17-ം ശതകത്തിലാണ് അംഗാരിയവകാശത്തിന് അന്താരാഷ്ട്രനിയമപ്രാബല്യം ലഭിച്ചത്.
18-ം ശതകത്തിൽ ഈ രീതിയിൽ കപ്പലുകൾ പിടിച്ചെടുക്കുക എന്നത് കൂടുതൽ സാധാരണമായി.
19-ം ശതകത്തിൽ അപൂർവമായേ പ്രയോഗിക്കപ്പെട്ടിരുന്നുള്ളു എങ്കിലും പല രാജ്യാന്തരകരാറുകളിലും ഈ അവകാശം അംഗീകരിക്കപ്പെട്ടിരുന്നു.
ഒന്നാം ലോകയുദ്ധകാലത്ത് ഈ അവകാശം പലപ്പോഴും പ്രയോഗിക്കപ്പെട്ടിട്ടുണ്ട്.
1915-ൽ നിഷ്പക്ഷയായിരുന്ന ഇറ്റലി സ്വന്തം തുറമുഖങ്ങളിലുണ്ടായിരുന്ന 34 ജർമൻ കച്ചവടക്കപ്പലുകൾ ഈ രീതിയിൽ പിടിച്ചെടുത്തു.
ജർമനി ഇതിൽ പ്രതിഷേധം രേഖപ്പെടുത്തിയില്ല.
എങ്കിലും 1916-ൽ പോർത്തുഗൽ ഇതേ രീതിയിൽ 72 ജർമൻ കപ്പലുകൾ പിടിച്ചെടുത്തപ്പോൾ, ജർമനി പോർത്തുഗലിനെതിരെ യുദ്ധം പ്രഖ്യാപിക്കുകയാണ് ചെയ്തത്.
1917-ൽ ബ്രസീൽ ജർമനിയുടെ 42 കപ്പലുകൾ കൈവശമാക്കി.
ബ്രിട്ടനും യു.എസ്സും 10 ലക്ഷം ടൺ കേവുഭാരംവരുന്ന ഡച്ചു കപ്പലുകൾ പിടിച്ചെടുത്തു; അംഗാരി അവകാശം ഉപയോഗിച്ചുകൊണ്ടുതന്നെ.
1918-ൽ തങ്ങളുടെ നിലനില്പിന് അത്യന്താപേക്ഷിതമെന്ന നിലയ്ക്ക് സ്പെയിൻ കുറെ ജർമൻ കപ്പലുകൾ കൈവശപ്പെടുത്തി.
അമേരിക്കയിലെ കപ്പൽ നിർമ്മാണശാലകളിൽ ഉണ്ടാക്കിവന്ന നോർവീജിയൻ കപ്പലുകൾ അംഗാരിയവകാശം ഉപയോഗിച്ച് അമേരിക്കയും കൈവശപ്പെടുത്തിയിട്ടുണ്ട്.
തുടർച്ചയായ പ്രയോഗംമൂലം അംഗാരിയവകാശം സ്ഥിരപ്രതിഷ്ഠ നേടിയെന്നു പറയാം.
യുദ്ധത്തിൽ കീഴടക്കപ്പെട്ട ഒരു രാജ്യത്തിന്റെ വസ്തുവകകൾ യുദ്ധനിയമങ്ങൾക്കനുസൃതമായി പിടിച്ചെടുക്കുന്നതും അംഗാരിയവകാശമനുസരിച്ച് കൈവശപ്പെടുത്തുന്നതും തമ്മിൽ ബന്ധമില്ല.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അംഗാരിയവകാശം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അംഗീകൃത മൂലധനസ്റ്റോക്ക് ഇംഗ്ലീഷ് വിലാസം https://ml.wikipedia.org/wiki/Authorised_capital
ഒരു കമ്പനിക്ക് പരമാവധി ശേഖരിക്കാവുന്ന മൂലധനത്തെ അംഗീകൃത മൂലധനസ്റ്റോക്ക് എന്നു പറയുന്നു.
ഇങ്ങനെ ശേഖരിക്കാവുന്ന മൂലധനം എത്രയാണെന്ന് കമ്പനിയുടെ മെമ്മോറാണ്ടം ഒഫ് അസോസിയേഷനിൽ പറഞ്ഞിരിക്കണം.
ആകെ വിൽക്കാവുന്ന ഓഹരികൾ എത്രയെന്നും ഓരോന്നിന്റെയും മുഖവില എന്താണെന്നും അതിൽ കാണിച്ചിരിക്കണമെന്ന് വ്യവസ്ഥയുണ്ട്.
രജിസ്റ്റേർഡ് മൂലധനമെന്നും നോമിനൽ മൂലധനമെന്നും ഇതിനു പേരുണ്ട്.
ആധികാരികമായി വിൽക്കാവുന്ന ഓഹരികളുടെ പരമാവധി എണ്ണവും അവയുടെ മൂല്യവുമാണ് ഇവിടെ സൂചിപ്പിക്കുന്നത്.
കമ്പനി രജിസ്റ്റർ ചെയ്യുന്ന സമയത്ത് അംഗീകൃത മൂലധനത്തിന്റെ തോതനുസരിച്ച് രജിസ്റ്റ്രേഷൻഫീസ് അടയ്ക്കേണ്ടതുണ്ട്.
ഭാവിയിൽ കമ്പനിയുടെ വികസനപ്രവർത്തനങ്ങൾക്കു വേണ്ടിവരുന്ന ആവശ്യങ്ങൾ കണക്കിലെടുത്തുകൊണ്ടായിരിക്കും ഈ സംഖ്യ നിശ്ചയിച്ച് മെമ്മോറാണ്ടത്തിൽ ചേർക്കുന്നത്.
ഓഹരികൾ മുഴുവൻ വിറ്റുകൊള്ളണമെന്നില്ല.
സാധാരണയായി കമ്പനിയുടെ ആരംഭത്തിൽ ഓഹരികൾ മുഴുവൻ വില്ക്കാൻ വേണ്ടി നീക്കിവയ്ക്കുക (ഇഷ്യൂ ചെയ്യുക) പതിവില്ല.
കാലക്രമത്തിൽ മൂലധനം ആവശ്യമായി വരുന്നതനുസരിച്ച്തിxgbbnbയിൽ ഒരുഭാഗം കരുതിവച്ചിരിക്കും.
അതിനാലാണിതിനെ നോമിനൽ മൂലധനമെന്നു പറയുന്നത്.
അംഗങ്ങളുടെ ബാദ്ധ്യതയ്ക്കു ക്ലിപ്തത നിശ്ചയിച്ചിട്ടുള്ള എല്ലാ കമ്പനികളുടെയും മെമ്മോറാണ്ടത്തിൽ അംഗീകൃതമൂലധനം എത്രയാണെന്ന് കാണിച്ചിരിക്കണമെന്ന് കമ്പനി നിയമം അനുശാസിക്കുന്നു.
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അംഗീകൃത മൂലധന സ്റ്റോക്ക് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
പുറത്തേക്കുള്ള കണ്ണികൾ authorized capital stock - Business Definition Archived 2012-02-18 at the Wayback Machine .
authorized capital stock
അംഗീര ധർ
പ്രധാനമായും ഹിന്ദി സിനിമകളിൽ പ്രത്യക്ഷപ്പെടുന്ന ഒരു ഇന്ത്യൻ നടിയാണ് അംഗീര ധർ .
അവരുടെ ഏറ്റവും ശ്രദ്ധേയമായ ചിത്രങ്ങളാണ് ബാംഗ് ബജാ ബരാത്ത് എന്ന വെബ് സീരീസും ലവ് പെർ സ്ക്വയർ ഫൂട്ട് എന്ന സിനിമയും.
കശ്മീരി ഹിന്ദുവാണ് ധർ.
അവർ വളർന്നത് മുംബൈയിലാണ്.
2021 ഏപ്രിൽ 30-ന് ഒരു രഹസ്യ ചടങ്ങിൽ ധർ ലവ് പെർ സ്‌ക്വയർ ഫൂട്ട് സംവിധായകൻ ആനന്ദ് തിവാരിയെ വിവാഹം കഴിച്ചു.
ബാഹ്യ ലിങ്കുകൾ Wikimedia Commons has media related to Angira Dhar .
ഇന്റർനെറ്റ് മൂവി ഡാറ്റാബേസിൽ നിന്ന് അംഗീര ധർ അവലംബം ↑ ↑ ↑ ↑ ↑ ↑ ↑
അംഗുലീമാലൻ ഇംഗ്ലീഷ് വിലാസം https://ml.wikipedia.org/wiki/Angulimala
ബൗദ്ധ പുരാവൃത്തങ്ങളിൽ പരാമർശിക്കപ്പെട്ടിട്ടുളള കാപാലികൻ ആണ് അംഗുലീമാലൻ .
മനുഷ്യരുടെ അംഗുലി (വിരലു)കൾകൊണ്ട് മാലയുണ്ടാക്കിയ ഘാതകനാകയാൽ അംഗുലീമാലൻ എന്ന പേർ സിദ്ധിച്ചു.
ആയിരം ആളുകളെക്കൊന്ന് അവരുടെ വിരലുകൾകൊണ്ട് മാലയുണ്ടാക്കി തന്റെ ഇഷ്ടദേവതയ്ക്കു ചാർത്തിക്കൊടുക്കാമെന്ന് അംഗുലീമാലൻ ഒരു നേർച്ച നേർന്നിരുന്നു.
തൊള്ളായിരത്തിത്തൊണ്ണൂറ്റൊമ്പതുപേരെ കൊന്ന് അവരുടെ വിരലിലെ അസ്ഥികൾ അയാൾ സമ്പാദിച്ചു.
ഒടുവിൽ ഒരാളിന്റെ കരാസ്ഥികൾകൂടി സമ്പാദിച്ച് തന്റെ നേർച്ച പൂർത്തീകരിക്കാൻ വധോദ്യുക്തനായി ബുദ്ധനെ സമീപിച്ചു.
ബുദ്ധൻ ധർമോപദേശം ചെയ്ത് അയാളെ മാനസാന്തരപ്പെടുത്തി തന്റെ ശിഷ്യനാക്കി .
സ്വഭാവം മുഴുവൻ മാറിപ്പോയ അയാൾക്ക് അത്യുത്തമൻമാരായ ആർഹതൻമാരുടെ സംഘത്തിൽ അംഗത്വം നല്കുകയും ചെയ്തു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അംഗുലീമാലൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അംഗാരവർണൻ ഇംഗ്ലീഷ് വിലാസം https://ml.wikipedia.org/wiki/Angaravarnan
മഹാഭാരതത്തിൽ ആദിപർവ്വത്തിൽ വർണ്ണിച്ചിരിക്കുന്ന ഗന്ധർവനാണ് അംഗാരവർണ്ണൻ .
പാണ്ഡവർക്ക് പല ദിവ്യോപദേശങ്ങളും അംഗാരവർണ്ണൻ കൊടുക്കുന്നുണ്ട്.
കൂടാതെ അർജ്ജുനന്റെ അസ്ത്രവിദ്യാപ്രാഗല്ഭ്യം കണ്ട് അദ്ദേഹം "ചാക്ഷുഷി" എന്ന ദിവ്യമന്ത്രം അർജ്ജുനനു പഠിപ്പിച്ചുകൊടുക്കുന്നതായും മഹാഭാരതത്തിൽ വർണ്ണിച്ചിട്ടുണ്ട്.
പാണ്ഡവരുമായുള്ള സൗഹൃദം
അരക്കില്ല ദഹനത്തിനുശേഷം, അവിടെ നിന്നും നേരത്തേ രക്ഷപ്പെട്ടിരുന്ന പാണ്ഡവരെ വേദവ്യാസമഹർഷി കാണുകയും അവരെ പാഞ്ചാലരാജ്യത്ത് പാഞ്ചാലിയുടെ സ്വയംവരത്തിൽ പങ്കെടുക്കാൻ ഉപദേശിക്കുകയും ചെയ്യുന്നു.
അന്നു രാത്രിതന്നെ പാഞ്ചാലത്തേക്ക് യാത്ര തിരിക്കുന്ന പാണ്ഡവർ ഗംഗാനദി കടന്ന് സോമശ്രവായം എന്നസ്ഥലത്ത് എത്തിയപ്പോൾ അംഗാരവർണ്ണൻ തന്റെ പരിവാരസമേതം (പത്നിമാരായ യക്ഷികളോടൊപ്പം) അവിടെ ഗംഗയിൽ കുളിക്കുന്നതു കാണാനിടയായി.
യാത്രയിൽ അർജ്ജുനനായിരുന്നു ഒരു പന്തവും കൊളുത്തിപ്പിടിച്ച് മുൻപിൽ നടന്നിരുന്നത്.
മനുഷ്യരെ രാത്രിയിൽ അവിടെ കാണാനിടയായതിനാൽ, ‘രാത്രി ഇതുവഴി മനുഷ്യർക്ക് സഞ്ചരിക്കാൻ അനുവാദമില്ലെന്നും അങ്ങനെ മനുഷ്യർ വന്നുപെട്ടാൽ യക്ഷ-രാക്ഷസ-ഗന്ധർവ്വന്മാർ അവരെ കൊന്നു തിന്നുമെന്നും' വിളിച്ചുപറഞ്ഞുകൊണ്ട് ഗന്ധർവനായ അംഗാരവർണ്ണൻ കുപിതനായി അർജ്ജുനനോട് ഏറ്റുമുട്ടി.
ഇതുകണ്ട് ദേഷ്യം വന്ന അർജ്ജുനൻ തങ്ങൾ സാധാരണ മനുഷ്യരല്ലെന്നു താക്കീത് ചെയ്തുകൊണ്ട് തന്നോട് യുദ്ധം ചെയ്ത് ജയിക്കാൻ അംഗാരവർണ്ണനെ വെല്ലുവിളിച്ചു.
അർജ്ജുനനുമായുള്ള യുദ്ധവും വിദ്യോപദേശവും
അംഗാരവർണ്ണനും അർജ്ജുനനും തമ്മിൽ നടത്തിയ യുദ്ധത്തിൽ അർജ്ജുനൻ ആഗ്നേയാസ്ത്രം തൊടുത്ത് അംഗാരവർണ്ണന്റെ വെള്ളത്തിൽ പൊങ്ങിക്കിടന്ന ദിവ്യരഥം കത്തിച്ചുകളഞ്ഞു.
ആഗ്നേയാസ്ത്രപ്രഭയാൽ അംഗാരവർണ്ണൻ മോഹാലസ്യപ്പെട്ടു ഗംഗയിൽ വീണു പോയി.
അയാളെ കൊല്ലാനടുത്ത അർജുനനോട് അംഗാരവർണ്ണന്റെ ഭാര്യ കുംഭീനസി മാപ്പ് അപേക്ഷിച്ചു.
മാപ്പപേക്ഷിക്കുന്നവനേയും, സ്ത്രീക്രീഢ നടത്തുന്നവനേയും, ബലഹീനനേയും കൊല്ലരുത് എന്നുള്ള ആപ്തവാക്യം ഓർമ്മപ്പെടുത്തുന്ന കുംഭീനസിയുടെ അപേക്ഷപ്രകാരം അർജ്ജുനൻ അംഗാരവർണ്ണനെ കൊല്ലാതെ വിട്ടു.
അംഗാരവർണ്ണൻ അർജ്ജുനന് പ്രത്യുപകാരമായി ചാക്ഷുഷി എന്ന വിദ്യ ഉപദേശിച്ചു കൊടുക്കുന്നു.
അർജ്ജുനൻ ഗന്ധർവ്വനു പ്രത്യുപകാരമായി ‘ആഗ്നേയാസ്ത്രവും' പറഞ്ഞുകൊടുത്ത്, ഗന്ധർവനുമായി മൈത്രിയിലാവുന്നു.
ചാക്ഷുഷി
അംഗാരവർണ്ണനു അറിയാമായിരുന്ന ഒരു ദിവ്യമന്ത്രം.
അംഗാരവർണ്ണൻ ഇത് അർജ്ജുനനു ഉപദേശിക്കുന്നുണ്ട്.
ചക്ഷുസ് = കണ്ണ്; ചാക്ഷുഷി എന്നാൽ കാണാൻ ആഗ്രഹിക്കുന്ന ഏതിനേയും കാണുവാൻ ഉപകരിക്കുന്നത്‌.
ഈ മന്ത്രം അറിയാവുന്നവർക്ക് ദൂരെയുള്ള പലതും കാണാനും, ഇഷ്ടമുള്ളതു അറിയാനും സാധിക്കുന്നു.
ചാക്ഷുഷി ബ്രഹ്മാവിൽ നിന്നും മനുവും, മനുവിൽനിന്നും സോമനും ( ചന്ദ്രൻ ), സോമനിൽ നിന്നും വിശ്വവസുവും, വിശ്വവസുവിൽ നിന്നും അംഗാരവർണ്ണനും, അംഗാരവർണ്ണനിൽ നിന്നും അർജ്ജുനനും ഹൃദിസ്ഥമാക്കി.
അംഗാരവർണ്ണൻ കഥ പറയുന്നു
അംഗാരവർണ്ണൻ പാണ്ഡവർക്ക് സംവരണചരിതവും , കൽമാഷചരിതവും, ഔർവ്വചരിതവും, നിമിചരിതവും വിശ്വാമിത്രചരിതവും പറഞ്ഞു കൊടുക്കുന്നു.
ഈ കഥകൾ പറഞ്ഞുകൊടുക്കുന്നത് പാണ്ഡവർക്ക് ഒരു ഗുരു(മഹർഷി)വിന്റെ കുറവുള്ളത് മനസ്സിലാക്കി കൊടുക്കാനായിരുന്നു.
കുലഗുരു ഇല്ലാത്തതുകൊണ്ട് കുരുവംശത്തിലുണ്ടായ ദുർദശകളെ ഉദാഹരിച്ചാണ് അംഗാരവർണ്ണൻ കഥ പറഞ്ഞു തീർത്തത്.
വസിഷ്ഠമഹർഷിയുടെ സഹായത്താൽ സൂര്യവംശരാജാവായിരുന്ന സംവരണനു സൂര്യപുത്രിയായ തപതിയെ പത്നിയായി ലഭിച്ചതും, കൽമാഷപാദനു രാക്ഷസജന്മത്തിൽ നിന്നും മോചനം കിട്ടിയതും, സൂര്യവംശത്തിലെ നിമിക്ക് അനുഗ്രഹം ലഭിച്ചതും അംഗാരവർണ്ണൻ പുതിയ കൂട്ടുകാർക്ക് പറഞ്ഞുകൊടുത്തു.
ഗുരൂപദേശാനുസാരം പ്രവർത്തിച്ചതിനാൽ ഓർവ്വന്ന് വന്ന ഉന്നതിക്കും, കുലഗുരുവില്ലാഞ്ഞതിനാൽ അഹങ്കാരിയായിരുന്ന വിശ്വാമിത്ര രാജാവിന്റെ (പിന്നീട് വിശ്വാമിത്ര മഹർഷിയായി മാറി) കഥകളും പറഞ്ഞുകൊടുത്തു.
കുലഗുരുവായി ധൗമ്യമഹർഷി
കഥകളൊക്കെ കേട്ടശേഷം പാണ്ഡവർ തങ്ങൾ ഏതു ബ്രാഹ്മണനെയാണ് ഗുരുവായി മുൻ‌നിർത്തേണ്ടത്  എന്ന് ചോദിക്കുമ്പോൾ, ‘നിങ്ങൾ ധൗമ്യമഹർഷിയെ സേവ ചെയ്യുക’ എന്നു ‍ പറഞ്ഞ് അംഗാരവർണ്ണൻ മടങ്ങുന്നു.
അംഗാരവർണ്ണന്റെ ഉപദേശപ്രകാരമാണ് പാണ്ഡവർ തങ്ങളുടെ ഗുരുവായി ധൗമ്യമഹർഷിയെ കണ്ടെത്തി, അദ്ദേഹത്തെ പ്രീതിപ്പെടുത്തി, ഗുരുവായി സ്വീകരിച്ച് അദ്ദേഹത്തോടൊപ്പം പാഞ്ചാലീസ്വയംവരത്തിനു പോകുന്നതും പാഞ്ചാലിയെ വരിക്കുന്നതും.
അവലംബം ↑ ആദിപർവ്വം -- മഹാഭാരതം -- ഡോ.പി.എസ്.നായർ -- വിദ്യാരംഭം പബ്ലീഷേസ് ↑ മഹാഭാരതം -- ഡോ.പി.എസ്.നായർ -- വിദ്യാരംഭം പബ്ലിഷേസ് ↑ സംഭവ പർവ്വം -- മഹാഭാരതം മലയാളം -- ഡോ.പി.എസ്.നായർ -- വിദ്യാരംഭം പബ്ലിഷേസ് ↑ ചാക്ഷുഷി -- മഹാഭാരതകഥ
അംഗിരസ്സ് ഇംഗ്ലീഷ് വിലാസം https://ml.wikipedia.org/wiki/Angiras_(sage) ഇംഗ്ലീഷ് വിലാസം https://ml.wikipedia.org/wiki/Angiras
ഭാരതീയ പുരാണങ്ങളിൽ പരാമർശിക്കപ്പെട്ടിട്ടുള്ള ബ്രഹ്മാവിന്റെ മാനസപുത്രനായ മഹർഷിയാണു അംഗിരസ്സ്.
(अंगिरस्) അഥർവ്വവേദത്തിന്റെ ഉപജ്ഞാതാക്കളിൽ ഒരാളാണ് അംഗിരസ്സ് എന്ന് ഹിന്ദു ധർമ്മശാസ്ത്രം വിശ്വസിക്കുന്നു.
അഥർവമുനിയുമൊത്താണ്‌ ഇദ്ദേഹം അഥർവ്വവേദം നിർമ്മിച്ചതെന്ന്‌ കരുതുന്നു.
ഇദ്ദേഹം സപ്തർഷിമാരിൽ ഒരാളാണെന്നും വിശ്വസിക്കുന്നവരുണ്ട്.
ആഗ്നേയി(അഗ്നികന്യക)യുടെ ഗർഭത്തിൽനിന്നു ജനിച്ചവൻ എന്ന അർത്ഥത്തിലാണ് അംഗിരസ്സ് എന്ന പേരുണ്ടായത്.
ശിവൻ യാഗം അനുഷ്ഠിച്ചുകൊണ്ടിരിക്കുമ്പോൾ സന്നിഹിതരായ അപ്സരസ്സുകളെക്കണ്ട് കാമാർത്തനായിത്തീർന്ന ബ്രഹ്മാവിനു രേതഃസ്ഖലനം ഉണ്ടായെന്നും ശിവൻ അതു യാഗാഗ്നിയിൽ നിക്ഷേപിച്ചുവെന്നും ഹോമകുണ്ഡത്തിലെ 'അംഗാര' (തീക്കനൽ) ത്തിൽനിന്ന് ഉദ്ഭവിച്ചവനാകയാൽ അംഗിരസ്സ് എന്ന പേരു സിദ്ധിച്ചുവെന്നും വേറൊരു കഥയും പ്രചാരത്തിലുണ്ട്.
ഇരുപത്തൊന്നു പ്രജാപതികളിലും സപ്തർഷികളിലും ഒരാൾ; പിതൃക്കളുടെയും ദേവൻമാരുടെയും പുരോഹിതൻ; യാഗാധീശനായും ചിലപ്പോൾ അഗ്നിപിതാവായും ശ്രുതികളിൽ പരാമൃഷ്ടൻ; അനേകം വേദസൂക്തങ്ങളുടെ കർത്താവ്; മേരുവിൽ ശിവപാർവതിമാരെ ശുശ്രൂഷിച്ച മഹർഷികളിൽ ഒരാൾ.
ശിവൻ യാഗം അനുഷ്ഠിച്ചുകൊണ്ടിരിക്കുമ്പോൾ സന്നിഹിതരായ അപ്സരസ്സുകളെക്കണ്ട് കാമാർത്തനായിത്തീർന്ന ബ്രഹ്മാവിനു രേതഃസ്ഖലനം ഉണ്ടായെന്നും ശിവൻ അതു യാഗാഗ്നിയിൽ നിക്ഷേപിച്ചുവെന്നും ഹോമകുണ്ഡത്തിലെ അംഗാര (തീക്കനൽ) ത്തിൽനിന്ന് ഉദ്ഭവിച്ചവനാകയാൽ അംഗിരസ്സ് എന്ന പേരു സിദ്ധിച്ചുവെന്നും വേറൊരു കഥയും പ്രചാരത്തിലുണ്ട്.
അർജുനന്റെ ജനന സമയത്തും ഭീഷ്മരുടെ ശരശയനവേളയിലും ഇദ്ദേഹം സന്നിഹിതനായിരുന്നതായി മഹാഭാരതത്തിൽ പറയുന്നു.
ദക്ഷപുത്രിമാരായ ശിവ, സ്മൃതി, ശ്രദ്ധ, സ്വധ എന്നിവർ ഇദ്ദേഹത്തിന്റെ ഭാര്യമാരാണ്.
ശുഭ എന്നൊരു ഭാര്യയിലുണ്ടായ സന്താനങ്ങളത്രേ ബൃഹസ്പതി എന്ന പുത്രനും ഭാനുമതി, രാഗ, സിനീവാലി, അർച്ചിഷ്മതി, ഹവിഷ്മതി, മഹിഷ്മതി, മഹാമതി, കുഹു എന്ന എട്ടുപുത്രിമാരും.
ഉതഥ്യൻ, മാർക്കണ്ഡേയൻ എന്നു രണ്ടു പുത്രൻമാർ കൂടി അംഗിരസ്സിനുണ്ടായിരുന്നതായി പുരാണങ്ങളിൽ കാണുന്നു.
അപുത്രനായ രഥീതരൻ എന്ന ക്ഷത്രിയന്റെ ഭാര്യയിൽ ഇദ്ദേഹം ബ്രഹ്മതേജസ്സുളള പുത്രൻമാരെ ജനിപ്പിച്ചതായും കഥയുണ്ട്.
അംഗിരസ്സും അഥർവനും പരസ്പരം ഗാഢബന്ധമുണ്ടായിരുന്ന രണ്ടു ഗോത്രങ്ങളുടെ തലവൻമാരാണ്.
ഇവരുടെ പിൻഗാമികളെ പൊതുവിൽ അഥർവാംഗിരസൻമാർ എന്നു വിളിച്ചുവന്നു.
ആംഗിരസൻമാരെ അഗ്നിയോടും യാഗകർമങ്ങളോടും ബന്ധപ്പെടുത്തിയുളള പരാമർശം വൈദികസാഹിത്യത്തിൽ പലേടത്തും കാണാം.
അവർ വിദേഹരാജാക്കൻമാരുടെയും വൈശാലിരാജാക്കൻമാരുടെയും വംശപുരോഹിതൻമാരായിരുന്നിട്ടുണ്ട്.
ഉതഥ്യൻ, മാർക്കണ്ഡേയൻ, ദീർഘതമസ്സ്, ഘോരൻ എന്നിവർ അംഗിരസ്സിന്റെ വംശത്തിലെ ചില സുഗൃഹീതനാമാക്കളാണ്.
ബൃഹസ്പതിചക്രത്തിൽപ്പെട്ട അറുപതു വർഷങ്ങളിൽ ആറാമത്തേതിന് ആംഗിരസമെന്ന് പറയുന്നു.
അംഗിരസ്സ് എന്നപേരിൽ ഒരു സ്മൃതികാരനും ജ്യോതിഃശാസ്ത്രജ്ഞനും ഉണ്ട്.
അംഗിരസ്സ് എന്നപദം ബൃഹസ്പതിയുടെയും അഗ്നിയുടെയും പര്യായവുമാണ്.
അം‌ഗിരസ്സ് മഹർഷിക്കു കല്പിച്ചു കൊടുത്തിരിക്കുന്ന ചില വിശേഷണങ്ങൾ ഇവയാണു: ഇരുപത്തൊന്നു പ്രജാപതികളിൽ ഒരാൾ സപ്തർഷികളിൽ ഒരാൾ; പിതൃക്കളുടെയും ദേവൻമാരുടെയും പുരോഹിതൻ; യാഗാധീശനായും ചിലപ്പോൾ അഗ്നിപിതാവായും ശ്രുതികളിൽ പരാമൃഷ്ടൻ; അനേകം വേദസൂക്തങ്ങളുടെ കർത്താവ്; മേരുവിൽ ശിവപാർവതിമാരെ ശുശ്രൂഷിച്ച മഹർഷികളിൽ ഒരാൾ.
ദക്ഷപുത്രിമാരായ ശിവ , സ്മൃതി , ശ്രദ്ധ , സ്വധ എന്നിവർ ഇദ്ദേഹത്തിന്റെ ഭാര്യമാരാണ്.
ശുഭ എന്നൊരു ഭാര്യയിലുണ്ടായ സന്താനങ്ങളത്രേ ബൃഹസ്പതി എന്ന പുത്രനും ഭാനുമതി , രാഗ , സിനീവാലി , അർച്ചിഷ്മതി , ഹവിഷ്മതി , മഹിഷ്മതി , മഹാമതി , കുഹു എന്ന എട്ടുപുത്രിമാരും.
ഉതഥ്യൻ ‍, മാർക്കണ്ഡേയൻ എന്നു രണ്ടു പുത്രൻമാർ കൂടി അംഗിരസ്സിനുണ്ടായിരുന്നതായി പുരാണങ്ങളിൽ കാണുന്നു.
ഇവരുടെ പിൻഗാമികളെ പൊതുവിൽ 'അഥർവാംഗിരസൻമാർ' എന്നു വിളിച്ചുവന്നു.
അവർ വിദേഹരാജാക്കൻമാരുടെയും വൈശാലി രാജാക്കൻമാരുടെയും വംശപുരോഹിതൻമാരായിരുന്നിട്ടുണ്ട്.
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അംഗിരസ്സ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അംഗിക ഇംഗ്ലീഷ് വിലാസം https://ml.wikipedia.org/wiki/Angika
ഇന്ത്യയിലെ ബീഹാർ , ജാർഖണ്ഡ് സംസ്ഥാനങ്ങളിലെ അംഗ പ്രദേശത്തിന്റെ പ്രാഥമിക ഭാഷയാണ് അംഗിക .
മൈഥിലിയുടെ രൂപാന്തരം ആണിത്.
അംഗിക ഭാഷ  (𑂃𑂁𑂏𑂱𑂍𑂰 𑂦𑂰𑂭𑂰/अंगिका भाषा/অঙ্গিকা ভাষা ) അല്ലെങ്കിൽ പകരമായി ചിക്ക-ചിക്കി എന്ന് വർഗ്ഗീകരിച്ചിരിക്കുന്നു.
ഇന്ത്യയെ കൂടാതെ, നേപ്പാളിലെ തെരായ് പ്രദേശത്തിന്റെ ചില ഭാഗങ്ങളിലും ഈ ഭാഷ സംസാരിക്കപ്പെടുന്നു.
ഇത് കിഴക്കൻ ഇന്തോ-ആര്യൻ ഭാഷാ കുടുംബത്തിൽ പെടുന്നു.
അസമീസ്, ബംഗാളി, മാഗാഹി തുടങ്ങിയ ഭാഷകളുമായി ഇതിന് അടുത്ത ബന്ധമുണ്ടെന്ന് അവകാശപ്പെടുന്നു.
ഇന്ത്യൻ ഭരണഘടനയുടെ എട്ടാം ഷെഡ്യൂളിൽ അംഗികയെ പട്ടികപ്പെടുത്തിയിട്ടില്ല.
എന്നിരുന്നാലും, അംഗിക ഭാഷാ പ്രസ്ഥാനങ്ങൾ ഇത് ഉൾപ്പെടുത്തണമെന്ന് വാദിച്ചു സമർപ്പിച്ച അഭ്യർത്ഥന നിലവിൽ സർക്കാരിന്റെ പരിഗണനയിലാണ്.
കൈതി ലിപികൾ ചരിത്രപരമായി ഉപയോഗിച്ചിരുന്നെങ്കിലും അംഗികം തിര്ഹുത ലിപിയിലാണ് എഴുതിയിരിക്കുന്നത്.
ബീഹാറിലെ മുൻഗർ, ഭഗൽപൂർ, ബങ്ക ജില്ലകളും ജാർഖണ്ഡിലെ സന്താൽ പർഗാന ഡിവിഷനും ഉൾപ്പെടുന്ന അംഗ പ്രദേശത്താണ് അംഗിക അല്ലെങ്കിൽ ചിക്ക-ചിക്കി പ്രധാനമായും സംസാരിക്കുന്നത്.
ഇത് സംസാരിക്കുന്നവരുടെ എണ്ണം ഏകദേശം 15 ദശലക്ഷം ആളുകൾ ആണ്.
ഇന്ത്യയിലെ ബീഹാർ, ജാർഖണ്ഡ് സംസ്ഥാനങ്ങൾക്ക് പുറമേ, നേപ്പാളിലെ മൊറാംഗ് ജില്ലയിലും ഇത് ന്യൂനപക്ഷ ഭാഷയായി സംസാരിക്കുന്നു.
2011 ലെ നേപ്പാൾ സെൻസസ് സമയത്ത് മൊറാങ്ങിലെ 1.9% ആളുകൾ അംഗികയെ അവരുടെ മാതൃഭാഷയായി തിരിച്ചെടുത്തു.
മൈഥിലിയുമായുള്ള ബന്ധം
ലിംഗ്വിസ്റ്റിക് സർവേ ഓഫ് ഇന്ത്യ (1903) ൽ ജോർജ്ജ് എ ഗ്രിയേഴ്സൺ മൈഥിലിയുടെ ഒരു ഭാഷാഭേദമായി അംഗികയെ തരംതിരിച്ചിട്ടുണ്ട്.
എന്നിരുന്നാലും, കുറച്ച് ആളുകൾ ഇപ്പോൾ ഒരു സ്വതന്ത്ര ഭാഷയായി അതിന്റെ പദവി ഉറപ്പിക്കുന്നു.
20-ആം നൂറ്റാണ്ടിന്റെ തുടക്കത്തിൽ ബീഹാറിലെ മൈഥിലി ഭാഷയുടെ വക്താക്കൾ മൈഥിലി-മീഡിയം പ്രൈമറി വിദ്യാഭ്യാസം ഉപയോഗിക്കണമെന്ന് ആവശ്യപ്പെട്ടപ്പോൾ, മൈഥിലി വിരുദ്ധരായ കുറച്ച് ആളുകൾ അവരെ പിന്തുണച്ചില്ല.
പകരം ഹിന്ദി-മീഡിയം വിദ്യാഭ്യാസത്തെ അനുകൂലിച്ചു.
മൈഥിലി ഭാഷാ പ്രസ്ഥാനത്തെ ദുർബലപ്പെടുത്താൻ ബീഹാർ ഗവൺമെന്റും ഹിന്ദി അനുകൂല ബീഹാർ രാഷ്ട്രഭാഷ പരിഷത്തും അംഗികയെയും ബജ്ജിക്കയെയും വ്യത്യസ്ത ഭാഷകളായി ഉയർത്തിയെന്ന് മൈഥിലി വക്താക്കൾ വിശ്വസിക്കുന്നു.
പ്രധാനമായും മൈഥിലി ബ്രാഹ്മണർ, കരൺ കായസ്ഥർ എന്നീ ജാതികളിൽ നിന്നുള്ള ആളുകൾ മൈഥിലി പ്രസ്ഥാനത്തെ ഹിന്ദി / ബംഗാളി ഭാഷയായി ഉൾപ്പെടുത്തേണ്ട നാളുകളിൽ പിന്തുണച്ചിരുന്നു.
അതിനാൽ മൈഥിലി വിരുദ്ധ വിഭാഗങ്ങൾ മൈഥിലി ഭാഷയെ ബ്രാഹ്മണ ഭാഷയായി മുദ്രകുത്തി മറ്റ് പലരെയും പ്രകോപിപ്പിച്ചു.
മിഥില മേഖലയിലെ ജാതികൾ അംഗികയും ബജ്ജികയും തങ്ങളുടെ മാതൃഭാഷകളായി ഉയർത്തിക്കാട്ടുന്നു.
മൈഥിലി അടിസ്ഥാനമാക്കിയുള്ള പ്രാദേശിക സ്വത്വത്തിൽ നിന്ന് വേർപെടുത്താനും ശ്രമിക്കുന്നു.
2018 മുതൽ ഇന്ത്യൻ സംസ്ഥാനമായ ജാർഖണ്ഡിൽ അംഗികയ്ക്ക് "രണ്ടാം സംസ്ഥാന ഭാഷ" എന്ന പദവിയുണ്ട്.
മൈഥിലി ഉൾപ്പെടെ മറ്റ് 15 ഭാഷകളുമായി ഇത് ഈ പദവി പങ്കിടുന്നു.
അംഗുരുഗു, നോർത്തേൺ ടെറിട്ടറി ഇംഗ്ലീഷ് വിലാസം https://ml.wikipedia.org/wiki/Angurugu,_Northern_Territory
ഓസ്‌ട്രേലിയയിലെ നോർത്തേൺ ടെറിട്ടറിയിലെ ഗ്രൂട്ട് ഐലാന്റിൽ സ്ഥിതിചെയ്യുന്ന ഒരു ചെറുപട്ടണമാണ് അംഗുരുഗു .
ഓസ്‌ട്രേലിയൻ ആദിവാസി ഭാഷയായ അനിന്ദില്യക്വ , ഇംഗ്ലീഷ് എന്നിവയാണ് ഇവിടെ സംസാരിക്കുന്ന പ്രധാന ഭാഷകൾ.
അംഗുരുഗിലേക്ക് യാത്ര ചെയ്യാൻ പ്രത്യേക അനുവാദം ആവശ്യമാണ്.
ചർച്ച് മിഷനറി സൊസൈറ്റി നടത്തുന്ന ഒരു ക്രിസ്ത്യൻ മിഷന്റെ സ്ഥലമായിരുന്നു അങ്കുരുഗു.
എമറാൾഡ് നദിയിലായിരുന്നു ഈ മിഷൻ നടന്നത്.
1921-നും 1924-നും ഇടയിൽ വ്യത്യസ്ത വിഭാഗങ്ങളിലുള്ള കുട്ടികളെ പരിശീലിപ്പിക്കുന്നതിനുമുള്ള ഒരു സ്ഥലമായി ഇത് സ്ഥാപിക്കപ്പെട്ടു.
1934-ൽ ഇതൊരു 'ഹാഫ്-കാസ്റ്റ്' ദൗത്യമായി അവസാനിക്കുകയും 1943-ൽ അംഗുരുഗിലേക്ക് മാറ്റുകയും ചെയ്തു.
കാലാവസ്ഥ അംഗുരുഗു പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം റെക്കോർഡ് കൂടിയ °C (°F) 41.7 (107.1) 38.9 (102) 38.6 (101.5) 37.2 (99) 36.4 (97.5) 34.0 (93.2) 34.6 (94.3) 34.9 (94.8) 37.4 (99.3) 39.8 (103.6) 39.7 (103.5) 39.6 (103.3) 41.7 (107.1) ശരാശരി കൂടിയ °C (°F) 33.1 (91.6) 32.3 (90.1) 31.9 (89.4) 31.5 (88.7) 30.2 (86.4) 28.3 (82.9) 27.6 (81.7) 29.0 (84.2) 30.9 (87.6) 32.8 (91) 33.9 (93) 33.7 (92.7) 31.3 (88.3) ശരാശരി താഴ്ന്ന °C (°F) 24.6 (76.3) 24.6 (76.3) 23.7 (74.7) 21.9 (71.4) 19.9 (67.8) 17.2 (63) 16.2 (61.2) 16.4 (61.5) 17.7 (63.9) 20.1 (68.2) 23.3 (73.9) 24.5 (76.1) 20.8 (69.4) താഴ്ന്ന റെക്കോർഡ് °C (°F) 17.2 (63) 17.4 (63.3) 14.4 (57.9) 13.6 (56.5) 8.9 (48) 2.2 (36) 2.7 (36.9) 5.0 (41) 6.7 (44.1) 9.4 (48.9) 13.4 (56.1) 14.7 (58.5) 2.2 (36) വർഷപാതം mm (inches) 238.1 (9.374) 249.6 (9.827) 314.7 (12.39) 152.2 (5.992) 37.6 (1.48) 8.9 (0.35) 2.2 (0.087) 1.5 (0.059) 4.5 (0.177) 31.3 (1.232) 87.0 (3.425) 158.7 (6.248) 1,287.8 (50.701) ശരാ.
മഴ ദിവസങ്ങൾ (≥ 0.2mm) 14.9 14.4 16.3 9.4 4.4 2.0 0.7 0.6 1.0 2.9 6.9 10.7 84.2 ഉറവിടം: അവലംബം പുറത്തേക്കുള്ള കണ്ണികൾ
അലൻ ആർക്കിൻ
അലൻ വുൾഫ് ആർക്കിൻ (ജനനം: മാർച്ച് 26, 1934) നാടകവേദിയിലേയും സ്‌ക്രീനിലേയും പ്രകടനങ്ങൾക്ക് പേരുകേട്ട ഒരു അമേരിക്കൻ നടനും സംവിധായകനും തിരക്കഥാകൃത്താണ്.
ആറ് പതിറ്റാണ്ടിലേറെക്കാലം നീണ്ട തന്റെ കരിയറിൽ ഒരു അക്കാദമി അവാർഡ് , രണ്ട് സ്‌ക്രീൻ ആക്ടേഴ്‌സ് ഗിൽഡ് അവാർഡുകൾ, ഒരു ബ്രിട്ടീഷ് അക്കാദമി ഫിലിം അവാർഡ്, ഗോൾഡൻ ഗ്ലോബ് പുരസ്കാരം , ടോണി അവാർഡ് എന്നിവയുൾപ്പെടെ നിരവധി അംഗീകാരങ്ങൾ അദ്ദേഹത്തിന് തേടിയെത്തിയിട്ടുണ്ട്.
ചിത്രകാരനും എഴുത്തുകാരനുമായ ഡേവിഡ് ഐ. ആർക്കിന്റെയും അദ്ദേഹത്തിൻറെ അധ്യാപികയായ ഭാര്യ ബിയാട്രിസിന്റെയും (മുമ്പ്, വോർട്ടിസ്) മകനായി 1934 മാർച്ച് 26-ന് ന്യൂയോർക്കിലെ ബ്രൂക്ലിനിലാണ് ആർക്കിൻ ജനിച്ചത്.
മതത്തിന് പ്രാധാന്യം നൽകാത്ത ഒരു യഹൂദ കുടുംബത്തിലാണ് അദ്ദേഹം വളർന്നത്.
ഉക്രെയ്ൻ, റഷ്യ, ജർമ്മനി എന്നിവിടങ്ങളിൽ നിന്നുള്ള ജൂത കുടിയേറ്റക്കാരായിരുന്നു അദ്ദേഹത്തിന്റെ മുത്തശ്ശീമുത്തശ്ശന്മാർ..
അലന് 11 വയസ്സുള്ളപ്പോൾ മാതാപിതാക്കൾ ലോസ് ഏഞ്ചൽസിലേക്ക് താമസം മാറ്റുകയും 8 മാസത്തെ ഹോളിവുഡിലെ പണിമുടക്ക് സെറ്റ് ഡിസൈനർ എന്ന നിലയിൽ പിതാവിൻറെ ജോലി നഷ്ടപ്പെടുത്തി.
1950-കളിലെ റെഡ് സ്കെയർ സമയത്ത്, ആർക്കിന്റെ മാതാപിതാക്കൾ കമ്മ്യൂണിസ്റ്റുകാരാണെന്ന് ആരോപിക്കപ്പെടുകയും രാഷ്ട്രീയ പ്രത്യയശാസ്ത്രത്തെക്കുറിച്ചുള്ള ചോദ്യങ്ങൾക്ക് ഉത്തരം നൽകാൻ വിസമ്മതിച്ചപ്പോൾ പിതാവ് ജോലിയിൽനിന്ന് പുറത്താക്കപ്പെടുകയും ചെയ്തു.
ഡേവിഡ് ആർക്കിൻ പിരിച്ചുവിടലിനെ വെല്ലുവിളിച്ചുവെങ്കിലും അദ്ദേഹത്തിന്റെ മരണശേഷം മാത്രമാണ് അദ്ദേഹം ന്യായീകരിക്കപ്പെട്ടത്.
അലൻ ട്യൂറിംഗ് ഇംഗ്ലീഷ് വിലാസം https://ml.wikipedia.org/wiki/Alan_Turing
ആധുനിക കമ്പ്യൂട്ടർ ശാസ്ത്രത്തിന്റെ പിതാവായി അറിയപ്പെടുന്ന ആംഗലേയ ഗണിതശാസ്ത്രജ്ഞനാണ്‌ അലൻ മാതിസൺ ട്യൂറിംഗ് (23 ജൂൺ 1912 - 7 ജൂൺ 1954) .
കമ്പ്യൂട്ടർ ശാസ്ത്രജ്ഞൻ, ലോജിഷ്യൻ, ക്രിപ്റ്റനലിസ്റ്റ്, തത്ത്വചിന്തകൻ, സൈദ്ധാന്തിക ജീവശാസ്ത്രജ്ഞൻ എന്നീ നിലകളിൽ പ്രശസ്തനായിരുന്നു.
രഹസ്യ ഭാഷയിലുള്ള സന്ദേശം ചോർത്താനായി " ക്രിപ്റ്റോഗ്രാഫി " സംവിധാനങ്ങൾ അദ്ദേഹം വികസിപ്പിച്ചു.
അൽഗൊരിഥം എന്ന ആശയം കൊണ്ടുവന്നത്  ട്യൂറിംഗാണ്.
കമ്പ്യൂട്ടറുകളുടെ ബുദ്ധി അളക്കാൻ " ട്യൂറിംഗ് ടെസ്റ്റ് " എന്നൊരു പരീക്ഷണം നിർദ്ദേശിച്ചു.
ഇതു വഴി നി‍ർമ്മിത ബുദ്ധി എന്ന നൂതന കമ്പ്യൂട്ടർ ശാഖക്ക് തുടക്കമായി.
അദ്ദേഹം വികസിപ്പിച്ച ടൂറിങ് യന്ത്രത്തിന്റെ (Turing Machine) ചുവടുപിടിച്ചാണ്‌ കമ്പ്യൂട്ടർ ശാസ്ത്രത്തിൽ രീതിവാദത്തിന്‌(formalism) തുടക്കംകുറിച്ചത്.
ഇദ്ദേഹത്തിന്റെ നാമധേയത്തിൽ നൽകിവരുന്ന ടൂറിങ് പുരസ്ക്കാരം കമ്പ്യൂട്ടർ ശാസ്ത്രത്തിലെ നോബൽ സമ്മാനമായി അറിയപ്പെടുന്നു.
അദ്ദേഹത്തിന്റെ അച്ഛൻ ജൂലിയസ് മാത്തിസൺ ടൂറിങ് ഇന്ത്യൻ റെയിൽവെയിൽ ഉദ്ദ്യോഗസ്ഥനായിരിക്കുന്ന കാലത്താണ്‌ അലന്റെ ജനനം.
അമ്മ സാറയുടെ അച്ഛനും ഇന്ത്യൻ റെയിൽവെയിൽ ഉദ്യോഗസ്ഥനായിരുന്നു.
രണ്ടാം ലോകമഹായുദ്ധസമയത്ത്, ട്യൂറിംഗ് അൾട്രാ ഇന്റലിജൻസ് ഉൽ‌പാദിപ്പിക്കുന്ന ബ്രിട്ടനിലെ കോഡ്ബ്രേക്കിംഗ് കേന്ദ്രമായ ബ്ലെറ്റ്‌ച്ലി പാർക്കിലെ ഗവൺമെന്റ് കോഡിനും സൈഫർ സ്കൂളിനും (ജിസി സി‌എസ്) ജോലി ചെയ്തു.
ജർമ്മൻ നാവിക ക്രിപ്റ്റനാലിസിസിന് ഉത്തരവാദിയായ ഹട്ട് 8 നെ അദ്ദേഹം കുറച്ചുകാലം നയിച്ചു.
ജർമൻ സൈഫറുകൾ തകർക്കുന്നതിനായി അദ്ദേഹം അവിടെ നിരവധി സാങ്കേതിക വിദ്യകൾ ആവിഷ്കരിച്ചു, യുദ്ധത്തിനു മുമ്പുള്ള പോളിഷ് ബോംബിംഗ് രീതിയിലെ മെച്ചപ്പെടുത്തലുകൾ ഉൾപ്പെടെ, എനിഗ്മ മെഷീനിനായി ക്രമീകരണങ്ങൾ കണ്ടെത്താൻ കഴിയുന്ന ഒരു ഇലക്ട്രോ മെക്കാനിക്കൽ മെഷീൻ അദ്ദേഹം കണ്ടുപിടിച്ചു.
അറ്റ്ലാന്റിക് യുദ്ധം ഉൾപ്പെടെ നിർണായകമായ പല ഇടപെടലുകളിലും നാസികളെ പരാജയപ്പെടുത്താൻ സഖ്യകക്ഷികളെ പ്രാപ്തരാക്കുന്ന ഇന്റർസെപ്റ്റഡ് കോഡഡ് സന്ദേശങ്ങൾ തകർക്കുന്നതിൽ ട്യൂറിംഗ് നിർണായക പങ്ക് വഹിച്ചു.
കൗണ്ടർ‌ഫാക്ച്വൽ‌ ഹിസ്റ്ററിയിലെ പ്രശ്നങ്ങൾ കാരണം, അൾട്രാ ഇന്റലിജൻസ് ഉപയോഗപ്പെടുത്തിയ ഈ യുദ്ധത്തിൽ ചെലുത്തിയ സ്വാധീനം കണക്കാക്കാൻ പ്രയാസമാണ്, എന്നാൽ പ്രൊഫസർ ജാക്ക് കോപ്ലാന്റ് കണക്കാക്കുന്നത് ഈ പ്രവർത്തനം മൂലം യൂറോപ്പിൽ ഉണ്ടാകുമായിരുന്ന യുദ്ധത്തെ രണ്ട് വർഷത്തിലധികം കാലത്തേക്ക് നീട്ടിവെയ്ക്കാനും ഇതുവഴി 14 ദശലക്ഷത്തിലധികം ആളുകളുടെ ജീവൻ രക്ഷിക്കാനും ട്യൂറിങ് സഹായിച്ചു.
യുദ്ധാനന്തരം ട്യൂറിംഗ് നാഷണൽ ഫിസിക്കൽ ലബോറട്ടറിയിൽ ജോലി ചെയ്തു, അവിടെ അദ്ദേഹം ഓട്ടോമാറ്റിക് കമ്പ്യൂട്ടിംഗ് എഞ്ചിൻ രൂപകൽപ്പന ചെയ്തു.
സ്റ്റോർഡ് പ്രോഗ്രാം കമ്പ്യൂട്ടറിനായുള്ള ആദ്യത്തെ ഡിസൈനുകളിൽ ഒന്നാണ് ഓട്ടോമാറ്റിക് കമ്പ്യൂട്ടിംഗ് എഞ്ചിൻ.
1948 ൽ ട്യൂറിംഗ് മാഞ്ചസ്റ്റർ വിക്ടോറിയ യൂണിവേഴ്സിറ്റിയിലെ മാക്സ് ന്യൂമാന്റെ കമ്പ്യൂട്ടിംഗ് മെഷീൻ ലബോറട്ടറിയിൽ ചേർന്നു, അവിടെ മാഞ്ചസ്റ്റർ കമ്പ്യൂട്ടറുകൾ വികസിപ്പിക്കാൻ സഹായിക്കുകയും ഗണിതശാസ്ത്ര ബയോളജിയിൽ താല്പര്യം കാണിക്കുകയും ചെയ്തു.
മോർഫോജെനെസിസിന്റെ രാസ അടിസ്ഥാനത്തിൽ അദ്ദേഹം ഒരു പ്രബന്ധം എഴുതി, 1960 കളിൽ ആദ്യമായി നിരീക്ഷിച്ച ബെലൂസോവ്-ഷാബോട്ടിൻസ്കി പ്രതികരണം പോലുള്ള ആന്ദോളനം ചെയ്യുന്ന രാസപ്രവർത്തനങ്ങളെക്കുറിച്ചുള്ള പഠനം നടത്തി.
അലൻ ട്യൂറിംഗ് ഒരു സ്വവർഗ്ഗാനുരാഗിയായിരുന്നു .
അലൻ ട്യൂ­റി­ങ്ങി­ന്റെ സ്വവർഗ്ഗലൈംഗികത തി­രി­ച്ച­റി­ഞ്ഞ ബ്രി­ട്ടീ­ഷ് പോ­ലീ­സ് അദ്ദേ­ഹ­ത്തെ 1952 മാർ­ച്ച് 31 നു് അറ­സ്റ്റ് ചെ­യ്തു.
തന്റെ ലൈം­ഗി­കത തു­റ­ന്നു പറ­യു­ന്ന­തിൽ ഒരു തെ­റ്റും ട്യൂ­റി­ങ്ങ് കണ്ടി­രു­ന്നി­ല്ല.
ജയി­ലി­ലേ­ക്കു പോ­കു­ന്ന­തി­നു­പ­ക­രം ഹോർ­മോൺ ചി­കി­ത്സയാണ് ട്യൂ­റി­ങ്ങ് സ്വീ­ക­രി­ച്ചത്.
ശേഷം,തന്റെ പരീ­ക്ഷ­ണ­ങ്ങൾ ട്യൂ­റി­ങ്ങ് തു­ടർ­ന്നു.
മോർ­ഫോ­ജ­ന­റ്റി­ക് മേ­ഖ­ല­യിൽ അദ്ദേ­ഹം പല പഠ­ന­ങ്ങ­ളും നട­ത്തി.
ഇല­ക­ളി­ലും സൂ­ര്യ­കാ­ന്തി­ച്ചെടി­യി­ലും ഒക്കെ കാ­ണു­ന്ന വല­യ­ങ്ങ­ളും ഫി­ബൊ­നാ­ച്ചി ശ്രേ­ണി­യും തമ്മി­ലു­ള്ള ബന്ധ­ത്തെ­ക്കു­റി­ച്ചു അദ്ദേ­ഹം പഠി­ക്കാ­നാ­രം­ഭി­ച്ചി­രു­ന്നു.
പക്ഷേ 1954 ജൂൺ 4 നു് അദ്ദേ­ഹത്തെ സയ­നൈ­ഡ് ഉള്ളിൽ ചെ­ന്നു് മരി­ച്ച നി­ല­യിൽ കണ്ടെത്തി.
പാതി ഭക്ഷി­ച്ച ഒരു ആപ്പിൾ മൃ­ത­ദേ­ഹ­ത്തി­ന­ടു­ത്തു­ണ്ടാ­യി­രു­ന്നു.
അദ്ദേ­ഹ­ത്തി­ന്റെ അമ്മ ഒരു രസ­ത­ന്ത്ര­പ­രീ­ക്ഷ­ണ­ത്തിൽ അബ­ദ്ധ­ത്തിൽ സയ­നൈ­ഡ് ഉള്ളിൽ ചെ­ന്ന­താ­ണു് മര­ണ­ത്തി­നു കാരണം എന്നു വി­ശ്വ­സി­ച്ചു.
പക്ഷേ ആപ്പി­ളിൽ സയ­നൈ­ഡി­ന്റെ അംശം കണ്ടെ­ത്താ­നാ­യി­ല്ല .
ആപ്പിൾ കമ്പനിയുടെ പാതി കടിച്ച ആപ്പിളിന്റെ രൂപത്തിലുള്ള ലോഗോ അലൻ ട്യൂറിംഗിനുള്ള ബഹുമാനസൂചകമാണെന്ന മിഥ്യാധാരണയുണ്ടായിരുന്നു .
ഈ ലോഗൊ രൂപകല്പന ചെയ്ത ഇരു പരികല്‌പകരും കമ്പനിയും ഇത് നിഷേധിച്ചു .2009 ൽ, ഒരു ഇന്റർനെറ്റ് ക്യാപെയിനിൽ, ബ്രിട്ടീഷ് പ്രധാനമന്ത്രി ഗോർഡൻ ബ്രൗൺ ബ്രിട്ടീഷ് സർക്കാരിനുവേണ്ടി "അദ്ദേഹത്തോട് പെരുമാറിയത് ഭയാനകമായ രീതിയിൽ" ആണെന്നും അതിന് പ്രായശ്ചിത്തമായി പരസ്യമായി മാപ്പ് ചോദിച്ചു.
എലിസബത്ത് രാജ്ഞി II 2013 ൽ ട്യൂറിംഗിന് മരണാനന്തരം മാപ്പ് നൽകി.
"അലൻ ട്യൂറിംഗ് നിയമം" എന്നത് യുണൈറ്റഡ് കിംഗ്ഡത്തിലെ 2017 ൽ മുതൽ നിലവിൽ വന്ന ഒരു നിയമത്തിന്റെ അനൗപചാരിക പദമാണ്, അത് സ്വവർഗരതിയെ നിയമവിരുദ്ധമാക്കിയ ചരിത്രപരമായ നിയമനിർമ്മാണം മൂലം അവർക്കെതിരെ ജാഗ്രത പുലർത്തുകയോ ശിക്ഷിക്കപ്പെടുകയോ ചെയ്ത വ്യക്തികൾക്ക് നിരുപാധികം മാപ്പുനൽകി.
ആദ്യകാല ജീവിതവും വിദ്യാഭ്യാസവും കുടുംബം
ട്യൂറിംഗ് ലണ്ടനിലെ മൈദ വേലിൽ ജനിച്ചു, പിതാവ് ജൂലിയസ് മാത്തിസൺ ട്യൂറിംഗ് (1873-1947), ഇന്ത്യയിലുള്ള ചത്രപൂരിലെ ഇന്ത്യൻ സിവിൽ സർവീസ് (ഐസി‌എസ്) ജോലിയിൽ നിന്ന് അവധിയെടുത്തിരുന്നു, തുടർന്ന് മദ്രാസ് പ്രസിഡൻസിയിലും ഇപ്പോഴത്തെ ഒഡീഷ സംസ്ഥാനത്തിലുമായി ജോലി ചെയ്തിരുന്നു.
ടൂറിംഗിന്റെ പിതാവ് ഒരു പുരോഹിതന്റെ മകനായിരുന്നു, അദ്ദേഹത്തിന്റെ പേര് റവ.
ജോൺ റോബർട്ട് ട്യൂറിംഗ്, ബാരനറ്റ് ഉൾപ്പെടുന്ന നെതർലാന്റ്സ് ആസ്ഥാനമായുള്ള ഒരു സ്കോട്ടിഷ് വ്യാപാര കൂടുംബത്തിൽ നിന്ന് വരുന്നയാളാണ് ടൂറിംഗിന്റെ അമ്മ ജൂലിയസിന്റെ ഭാര്യയായ എഥേൽ സാറാ ട്യൂറിംഗ് (നീ സ്റ്റോണി 1881-1976), മദ്രാസ് റെയിൽ‌വേയുടെ ചീഫ് എഞ്ചിനീയറായ എഡ്വേർഡ് വാലർ സ്റ്റോണിയുടെ മകളാണ്.
കൗണ്ടി ടിപ്പററി, കൗണ്ടി ലോംഗ്ഫോർഡ് എന്നിവിടങ്ങളിൽ നിന്നുള്ള ഒരു പ്രൊട്ടസ്റ്റന്റ് ആംഗ്ലോ-ഐറിഷ് വംശജ കുടുംബമായിരുന്നു സ്റ്റോണിസ്(ട്യൂറിംഗിന്റെ അമ്മ), അതേസമയം എഥേൽ തന്റെ കുട്ടിക്കാലം മുഴുവൻ കൗണ്ടി ക്ലെയറിൽ ചെലവഴിച്ചു.
ഐസിഎസുമായുള്ള ജൂലിയസിന്റെ ജോലി കുടുംബത്തെ ബ്രിട്ടീഷ് ഇന്ത്യയിലേക്ക് കൊണ്ടുവന്നു, അവിടെ അദ്ദേഹത്തിന്റെ മുത്തച്ഛൻ ബംഗാൾ ആർമിയിൽ ജനറലായിരുന്നു.